RÅDETS AFGØRELSE
af 19. juli 2011
om den holdning, som Den Europæiske Union skal indtage i Det Blandede Udvalg EU-Schweiz, der er nedsat i henhold til artikel 14 i aftalen mellem Det Europæiske Fællesskab og dets medlemsstater på den ene side og Det Schweiziske Forbund på den anden side om fri bevægelighed for personer for så vidt angår erstatningen af bilag III (Gensidig anerkendelse af faglige kvalifikationer)
(2011/467/EU)
RÅDET FOR DEN EUROPÆISKE UNION HAR -
under henvisning til traktaten om Den Europæiske Unions funktionsmåde, navnlig artikel 218, stk. 9, sammenholdt med artikel 46, 53 og 62,
under henvisning til forslag fra Europa-Kommissionen, og
ud fra følgende betragtninger:
(1)
Aftalen mellem Det Europæiske Fællesskab og dets medlemsstater på den ene side og Det Schweiziske Forbund på den anden side om fri bevægelighed for personer (»aftalen«) blev undertegnet den 21. juni 1999 og trådte i kraft den 1. juni 2002.
(2)
Ved aftalens artikel 14 nedsættes et blandet udvalg. I henhold til artikel 18 i aftalen kan ændringer til bl.a. bilag III (Gensidig anerkendelse af faglige kvalifikationer) til aftalen vedtages af det blandede udvalg.
(3)
For at sikre ensartet og korrekt anvendelse af EU-retsakter og undgå administrative og eventuelle juridiske vanskeligheder bør bilag III til aftalen ændres for at integrere nye EU-retsakter, som aftalen ikke henviser til i øjeblikket.
(4)
Af hensyn til klarheden og overskueligheden bør bilag III til aftalen konsolideres og erstattes af et nyt bilag.
(5)
Den holdning, som Unionen skal indtage i Det Blandede Udvalg EU-Schweiz bør derfor baseres på det udkast til afgørelse, der er knyttet til nærværende afgørelse -
VEDTAGET DENNE AFGØRELSE:
Artikel 1
Den holdning, som Den Europæiske Union skal indtage i Det Blandede Udvalg EU-Schweiz, der er nedsat i henhold til artikel 14 i aftalen mellem Det Europæiske Fællesskab og dets medlemsstater på den ene side og Det Schweiziske Forbund på den anden side om fri bevægelighed for personer for så vidt angår erstatning af bilag III (Gensidig anerkendelse af faglige kvalifikationer), skal baseres på Det Blandede Udvalg EU-Schweiz' udkast til afgørelse, der knyttet til denne afgørelse.
Artikel 2
Det Blandede Udvalg EU-Schweiz' afgørelse offentliggøres i Den Europæiske Unions Tidende.
Artikel 3
Denne afgørelse træder i kraft på dagen for vedtagelsen.
Udfærdiget i Bruxelles, den 19. juli 2011.